Η **Λίμνη Μίλστατ** (γερμανικά: *Millstätter See*) είναι μια λίμνη στην Καρινθία της Αυστρίας.

Γεωγραφία
---------

Βρίσκεται στα 588 μέτρα πάνω από την επιφάνεια της θάλασσας, βόρεια της κοιλάδας του Δράβου και εντός των οροσειρών Γκούρκταλ των Άλπεων. Με μια έκταση 13,3 χλμ2, η λίμνη Μίλστατ είναι η δεύτερη μεγαλύτερη λίμνη της Καρινθίας (μετά τη λίμνη Βερτ), αν και με μέγιστο βάθος 142 μέτρων είναι η πιο ογκώδης μέχρι στιγμής.

Οι απόκρημνες ακτές δίνουν στη λίμνη χαρακτήρα φιόρδ. Τα βουνά Μιλστάτερ Άλπε στα βόρεια της λίμνης φθάνουν μέχρι τα 2.100 μέτρα, προστατεύοντάς την από τους ψυχρούς ανέμους. Η θερμοκρασία του νερού της μπορεί να φτάσει τους 25 °C τους καλοκαιρινούς μήνες. Η επιφάνειά της εκτείνεται σε πάνω από 12 χιλιόμετρα από τα ανατολικά προς τα δυτικά της. Στο νότο το δασώδες οροπέδιο Χόκγκος, με πλάτος 2 χλμ και υψόμετρο 876 μέτρα, χωρίζει τη λίμνη από την κοιλάδα του Δράβου.

Το όνομά της προέρχεται από την εμπορική πόλη Μίλστατ, που βρίσκεται στη βόρεια ακτή. Άλλοι δήμοι κοντά στη λίμνη είναι ο Ζεεμπόντεν και ο Ράντεντχαϊν-Ντόμπριαχ. Η νότια ακτή, που έχει χαρακτηριστεί προστατευόμενη περιοχή από το 1970, είναι σχεδόν ακατοίκητη.

Γεωλογία
--------

Η λίμνη δημιουργήθηκε την τελευταία παγετώδη περίοδο, πριν από περίπου 20.000 χρόνια, όταν ένας παγετώνας έλιωσε επί τόπου. Η περιοχή της λίμνης Μίλστατ είναι μέρος των Αυστροαλπεινικών καλυμμάτων, που αποτελείται από γνευσίτη και σχιστόλιθο, με αποθέματα χαλαζίτη, και που προέκυψε από την μεταμόρφωση άμμου και αργιλικών ορυκτών, πιθανώς κατά την Ορδοβίσια περίοδο. Στα υψηλότερα μέρη περιλαμβάνονται σχιστόλιθοι λυχνίτη, συμπεριλαμβανομένων αρκετών αμφιβολιτικών σχιστόλιθων.

Λιμνολογία
----------

Πολυάριθμα ρυάκια εκβάλλουν στη λίμνη, εκ των οποίων το Ρίγκερμπαχ, κοντά στο Ντόμπριαχ είναι το μεγαλύτερο. Στο δυτικό άκρο της λίμνης το ρέμα Ζίμπαχ οδηγεί το νερό στον ποταμό Λίζερ, παραπόταμο του Δράβου. Η ολιγοτροφική λίμνη με τη βαθιά λεκάνη της έχει ένα μεγάλο υπολιμνικό όγκο και μερομικτικά νερά, τα οποία είναι καθαρά και φθάνουν σε ποιότητα εκείνη του πόσιμου νερού.

Η αλιεία, ειδικά για πέστροφα, αποτελεί μια πηγή τροφής και εργασίας για τους κατοίκους της περιοχής από την αρχαιότητα. Σήμερα η ερασιτεχνική και η επαγγελματική αλιεία είναι ιδιαίτερα διαδεδομένη, όχι μόνο για την πέστροφα, αλλά και για διάφορα είδη κυπρίνου, για τούρνες, λούτσους, πέρκες και χέλια.

Μεταφορές
---------

Επιβατηγό πλοίο της λίμνης.
Η λίμνη Μίλστατ είναι εύκολα προσβάσιμη μέσω του σταθμού Σπίταλ-Μιλστάτερζι των Σιδηροδρόμων Τάουερν της επιβατικής αμαξοστοιχίας που παρέχει η Αυστριακή Ομοσπονδία Σιδηροδρόμων (ÖBB). Ο αυτοκινητόδρομος Β98 Μιλστάτερ Στράμπε περνάει κατά μήκος της βόρειας ακτής της λίμνης, συνδέοντάς την με τον αυτοκινητόδρομο Τάουερν Άουτομπαν (Α10) (Σάλτσμπουργκ - Βίλαχ) στη διασταύρωση Σπιτάλ / Μιλστάτερ Ζι.

Από το 1901 οι καλοκαιρινές μεταφορές με πλοία στη λίμνη παρέχονται από την Ναυτιλιακή Εταιρεία Μιστάτερζι, η οποία λειτουργεί τέσσερα πλοία.

Παραπομπές
----------

1. ↑  «Millstätter See Details». *Urlaub am Millstätter See*. Αρχειοθετήθηκε από το πρωτότυπο στις 15 Ιουλίου 2016. Ανακτήθηκε στις 30 Αυγούστου 2016.
2. ↑  „Fjord des Südens" – Weissensee in Kärnten[*νεκρός σύνδεσμος*]
3. ↑  «Die schönsten Badeseen Österreichs | Merian». Αρχειοθετήθηκε από το πρωτότυπο στις 7 Σεπτεμβρίου 2017. Ανακτήθηκε στις 5 Μαΐου 2016.
4. ↑  «Kärnten: auf dem Millstätter See Höhensteig». Αρχειοθετήθηκε από το πρωτότυπο στις 31 Ιουλίου 2016. Ανακτήθηκε στις 5 Μαΐου 2016.
5. ↑  «WASSERSPASS > Landhotel Moerisch am Millstätter See». *www.moerisch.at*. Αρχειοθετήθηκε από το πρωτότυπο στις 26 Μαΐου 2016. Ανακτήθηκε στις 30 Αυγούστου 2016.
6. ↑  «Millstätter See Schifffahrt». Αρχειοθετήθηκε από το πρωτότυπο στις 12 Μαΐου 2016. Ανακτήθηκε στις 5 Μαΐου 2016.
7. ↑  «Radurlaub am Millstätter See | Radfahren in Kärnten». Ανακτήθηκε στις 30 Αυγούστου 2016.
8. ↑  «Der Millstätter See». *www.terraner.de*. Ανακτήθηκε στις 30 Αυγούστου 2016.
9. ↑  «Urlaub am Millstätter See | Urlaubsanfrage». *www.millstaettersee.net*. Ανακτήθηκε στις 30 Αυγούστου 2016.
10. ↑  «bergfex: Döbriach / Radenthein: Urlaub Döbriach / Radenthein - Reisen Döbriach / Radenthein». *www.bergfex.at*. Ανακτήθηκε στις 30 Αυγούστου 2016.
11. ↑  «Millstätter See». *www.kis.ktn.gv.at*. Αρχειοθετήθηκε από το πρωτότυπο στις 17 Νοεμβρίου 2016. Ανακτήθηκε στις 30 Αυγούστου 2016.
12. ↑  «Fischereiverband Millstätter See». *www.renke.at*. Αρχειοθετήθηκε από το πρωτότυπο στις 8 Οκτωβρίου 2016. Ανακτήθηκε στις 30 Αυγούστου 2016.
13. ↑  «Millstatt Lake | Millstätter See | Millstättersee». Αρχειοθετήθηκε από το πρωτότυπο στις 22 Απριλίου 2016. Ανακτήθηκε στις 5 Μαΐου 2016.
14. ↑  Nock Mountains & Lake Millstätter See: a place to unwind amongst ruby red treasures — RE:treat Yoga | Mindfulness | Nature[*νεκρός σύνδεσμος*]
15. ↑
16. ↑
17. ↑  «Our Regions». *www.wanderdoerfer.at*. Ανακτήθηκε στις 30 Αυγούστου 2016.
18. ↑
19. ↑  Mountain biking on the garnet trail[*νεκρός σύνδεσμος*]
20. ↑  Fishing at lake Millstätter See | Carinthia
21. ↑  «Railway shuttle service». *www.nationalpark-hohetauern.at*. Ανακτήθηκε στις 30 Αυγούστου 2016.
22. ↑  bmvit - A 10 Tauern Autobahn[*νεκρός σύνδεσμος*]

Εξωτερικοί σύνδεσμοι
--------------------

* Πολυμέσα σχετικά με το θέμα  Millstätter See στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 234129433
* GND: 4039375-6

 |

 |